b'\n_START_ARTICLE_\nLisa Loeb\n_START_PARAGRAPH_\nLisa Anne Loeb (s. 11. maaliskuuta 1968 Bethesda, Maryland) on yhdysvaltalainen laulaja-lauluntekij\xc3\xa4 ja tositelevisioesiintyj\xc3\xa4._NEWLINE_Loeb syntyi Bethesdassa, Marylandissa, ja varttui Dallasissa. H\xc3\xa4n valmistui Brownin yliopistosta vuonna 1990. Brownissa opiskellessaan h\xc3\xa4n perusti Elizabeth Mitchellin kanssa yhtyeen Liz and Lisa, joka julkaisi kaksi albumia vuosina 1989 ja 1990. He julkaisivat viel\xc3\xa4 vuonna 2003 yhdess\xc3\xa4 albumin Catch the Moon._NEWLINE_Loebin ensimm\xc3\xa4inen menestys sooloartistina tuli vuonna 1994, kun h\xc3\xa4nen kappaleensa \xe2\x80\x9dStay (I Missed You)\xe2\x80\x9d nousi heti listojen k\xc3\xa4rkeen. Seuraavana vuonna ilmestyi sooloalbumi Tails Geffen Recordsin kustantamana. _NEWLINE_Loebia kuullaan vuoden 2000 Ozzy Osbourne -tribuutilla Bat Head Soup. Loeb seurusteli vuosia kitaristi Dweezil Zappan kanssa, ja pari teki my\xc3\xb6s musiikillista yhteisty\xc3\xb6t\xc3\xa4._NEWLINE_Loeb asuu vakituisesti Los Angelesissa. H\xc3\xa4n on esiintynyt muun muassa tilannekomediasarjassa Nanny. H\xc3\xa4nen kokoelmalevyns\xc3\xa4 The Very Best of Lisa Loeb julkaistiin 2006.'